als_Latn dik_Latn sag_Latn
Për të dytin vit me radhë, publiku do të votojë për të famshmin “Rock and Roll Hall of Fame” së bashku me trupin votues të të përbërë nga artistë, historianë dhe njerëz të brendshëm të industrisë së muzikës
Kanë dalë emërimet e grupeve muzikore dhe këngëtarëve që do të konkurrojnë për t’u futur në të famshmin Rock and Roll Hall of Fame, për vitin 2014. Këtë vit lista përfshin mes të tjerëve grupin Nirvana, Deep Purple, Kiss. Aspirantët e tjerë në listë janë Replacements, Hall and Oates, Paul Butterfield Blues Band, Chic, Peter Gabriel, LL Cool J, N.W.A, Link Wray, The Meters, Linda Ronstadt, Cat Stevens, Yes dhe Zombies. Ata që do të marrin më shumë vota, do të jenë pjesë e një ceremonie që do të zhvillohet në prill, në New York City.
Për të dytin vit me radhë, publiku do të votojë së bashku me trupin votues të “The Rock Hall “ të përbërë nga artistë, historianë dhe njerëz të brendshëm të industrisë së muzikës. Duke filluar që tani deri më 10 dhjetor, adhuruesit e grupeve dhe këngëtarëve të lartpërmendur mund të votojnë në RollingStone.com.
Që të mund të përzgjidhen për t’u votuar këtë vit, artistët apo grupet muzikore duhet të kenë nxjerrë albumin apo këngën e tyre të parë jo më vonë se në vitin 1988. Për shumë nga ata që janë emëruar është votuar edhe më parë. Ndër ata për të cilët do të votohet për herë të parë, vlen të përmendet Nirvana.
Nirvana është kandidati i vetëm këtë vit, që me t’u kualifikuar si konkurrent i pranueshëm, është përfshirë menjëherë në votim. Kënga e tyre e parë një version cover i këngës së grupit rock hollandez Shocking Blue të titulluar “Love Buzz” doli në treg në vitin 1988. (Viktoria Paloka/Illyria)
als_Latn als_Latn als_Latn als_Latn als_Latn